**Nimic nou sub soare...**

*Intel1anima*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nu poţi primi iubirea

cât spatele întorci

bolnavului de urã.

Nu poţi simţi lumina

cât nu orbecãi

şi nu scormoneşti

prin întunericul fiinţei.

Nu poţi sã ştii ce-nseamnã

sã râzi şi sã te bucuri

cât niciodatã nu te pironeşte

cu privirea îngheţatã

Meduza-suferinţã.

Nu poţi simţi urcuşul şi zborul

cât nu ai experimentat cãderea

în bolgiile negre ale disperãrii.

Nu poţi trãi

dacã nu alternezi viaţa

şi moartea

în fiecare clipã.

Cãci firea şi destinul omenesc

se-nvârt, se-nvârt,

ameţitor,

sub semnul cifrei doi

şi cercului circumscris

pãtratului nostru

imperfect.